CELEX: 42010X0731(02)
Language: mt
Date: 2010-07-31 00:00:00
Title: Ir-Regolament Nru 71 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi li jikkonċernaw l-approvazzjoni tat-tratturi agrikoli fir-rigward tal-firxa viżiva tas-sewwieq

31.7.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 200/28
               
            Huma biss it-testi UN/ECE li għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu kkontrollati fl-aktar verżjoni reċenti tad-dokument tal-istatus tal-UN/ECE TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 71 tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi li jikkonċernaw l-approvazzjoni tat-tratturi agrikoli fir-rigward tal-firxa viżiva tas-sewwieq
      Data tad-dħul fis-seħħ: l-1 ta’ Awwissu 1987
      WERREJ
      IR-REGOLAMENT
      
                  1.
               
               Ambitu
               
            
                  2.
               
               Definizzjonijiet
               
            
                  3.
               
               Applikazzjoni għall-approvazzjoni
               
            
                  4.
               
               Approvazzjoni
               
            
                  5.
               
               Speċifikazzjoni
               
            
                  6.
               
               Modifiki tat-tip ta’ trattur u l-estensjoni għall-approvazzjoni
               
            
                  7.
               
               Konformità tal-produzzjoni
               
            
                  8.
               
               Penali għal nuqqas ta’ konformità tal-produzzjoni
               
            
                  9.
               
               Produzzjoni mwaqqfa għal kollox
               
            
                  10.
               
               Ismijiet u indirizzi tas-servizzi tekniċi responsabbli mit-twettiq tat-testijiet ta’ approvazzjoni, u ta’ dipartimenti amministrattivi
               
            ANNESSI
      
                  Anness 1
               
               Komunikazzjoni li tikkonċerna l-approvazzjoni jew iċ-ċaħda jew l-estensjoni jew l-irtirar ta’ approvazzjoni, jew il-produzzjoni mwaqqfa għal kollox, ta’ tip ta’ trattur fir-rigward tal-firxa viżiva tas-sewwieq skont ir-Regolament Nru 71
               
            
                  Anness 2
               
               Arranġament tal-marki tal-approvazzjoni.
               
            1.   AMBITU
      
               
                  1.1.
               
               
                  Dan ir-Regolament japplika għall-firxa viżiva ta’ 180° fuq quddiem tas-sewwieqa tat-tratturi agrikoli.
               
            2.   DEFINIZZJONIJIET
      
               
                  2.1.
               
               
                  Għall-finijiet ta’ dan ir-Regolament “trattur agrikolu” tirreferi għal kull vettura mħaddma bil-mutur, sew jekk bir-roti u sew jekk bit-tracklaying, li għandha tal-anqas żewġ fwies, li t-tħaddim tagħha jiddependi b’mod essenzjali fuq it-tħaddim trattiv tagħha, u li hi ddisinjata apposta biex tiġbed, timbotta, iġġorr jew tħaddem ċerti għodda, magni jew trejlers intiżi għall-użu fl-agrikoltura jew fil-forestrija. Trattur bħal dan jista’ jiġi pożizzjonat biex iġorr tagħbija u lil min joqgħod magħha;
               
            
               
                  2.2.
               
               
                  “L-approvazzjoni ta’ trattur” tfisser l-approvazzjoni ta’ tip ta’ trattur fir-rigward tal-firxa viżiva ddefinita fil-paragrafu 2.4;
               
            
               
                  2.3.
               
               
                  “It-tip ta’ trattur” tirreferi għall-kategorija ta’ tratturi li mhumiex differenti fir-rigward ta’ aspetti essenzjali bħalma huma:
                  
                              2.3.1.
                           
                           
                              il-forom esterni u interni tagħhom u l-pożizzjonijiet fil-medda speċifikata fil-paragrafu 1.1, li jistgħu jaffettwaw il-viżibilità;
                           
                        
                              2.3.2.
                           
                           
                              il-forma u d-daqs tal-windscreen u tat-twieqi tal-ġnub li jkunu fil-medda speċifikata fil-paragrafu 1.1;
                           
                        
            
               
                  2.4.
               
               
                  “Il-firxa viżiva” tirreferi għat-total ta’ direzzjonijiet lejn in-naħa ta’ quddiem u fil-ġnub li jista’ jara minnhom is-sewwieq tat-trattur;
               
            
               
                  2.5.
               
               
                  “Il-punt ta’ referenza” jirreferi għall-punt li qiegħed fil-wita parallela sal-wita medjana lonġitudinali tat-trattur u jgħaddi miċ-ċentru tas-sedil, f’pożizzjoni ta’ 700 mm tul il-linja vertikali ‘il fuq mil-linja tal-intersezzjoni ta’ dik il-wita ma’ wiċċ is-sedil u 270 mm - fid-direzzjoni tal-parti li twieżen il-pelvi - mill-wita vertikali li tgħaddi mix-xifer ta’ quddiem tal-wiċċ tas-sedil u perpendikulari għall-wita medjana lonġitudinali tat-trattur (ara l-Figura 1); il-punt ta’ referenza hekk kif stabbilit japplika għal sedil vojt aġġustat fil-pożizzjoni medja kif preskritt mill-fabbrikant tat-trattur;
               
            
               
                  2.6.
               
               
                  “In-nofs-ċirku viżiv” jirreferi għan-nofs-ċirku deskritt minn raġġ ta’ 12-il metru madwar il-punt li jinsab fil-wita orizzontali tat-triq fil-linja vertikali “l isfel mill-punt ta” referenza b’tali mod li l-ark - kif jidher mid-direzzjoni li fiha tivvjaġġa l-vettura - ikun quddiem it-trattur, filwaqt li d-dijametru li jimmarka tarf in-nofs-ċirku jkun f’angolu ta’ 90 grad mal-assi lonġitudinali tat-trattur (ara l-Figura 2);
               
            
               
                  2.7.
               
               
                  “L-effett ta’ masking” jirreferi għall-kordi tas-setturi tan-nofs-ċirku viżiv li ma jistgħux jidhru minħabba l-komponenti strutturali - bħal, pereżempju, ir-roof-pillars, gradi tad-dħul tal-arja, exhaust stacks, oqfsa tal-windscreen, qafas protettiv;
               
            
               
                  2.8.
               
               
                  “Il-medda viżiva” tirreferi għal dik il-parti tal-firxa viżiva li hi mdawra:
                  
                              2.8.1.
                           
                           
                              f’direzzjoni wieqfa minn wita orizzontali li tgħaddi mill-punt ta’ referenza,
                           
                        
                              2.8.2.
                           
                           
                              fuq il-wita tat-triq ta’ ħdejn il-medda, li tkun barra n-nofs-ċirku viżiv, li testendi l-medda tan-nofs-ċirku viżiv, li l-korda tiegħu, b’tul ta’ 9.5 m, hija perpendikolari għal, u maqtugħa mill-wita parallela għall-wita medjana lonġitudinali tat-trattur, li tgħaddi minn nofs is-sedil tal-passiġġier;
                           
                        
            
               
                  2.9.
               
               
                  “Il-medda fejn joperaw il-wipers tal-windscreen” tfisser il-medda fuq il-wiċċ ta’ barra tal-windscreen mimsuħa mill-wipers tal-windscreen.
               
            3.   APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta’ trattur fir-rigward tal-firxa viżiva tas-sewwieq għandha tittressaq mill-fabbrikant tat-trattur jew mir-rappreżentant tiegħu akkreditat kif xieraq.
               
            
               
                  3.2.
               
               
                  Għandu jkollha magħha d-dokumenti msemmija hawn taħt, fi tliet kopji, kif ukoll id-dettalji li ġejjin:
                  
                              3.2.1.
                           
                           
                              Deskrizzjoni tat-trattur fir-rigward tal-punti fil-paragrafu 2.3 hawn fuq, flimkien ma’ immaġnijiet f’dimensjoni u l-qisien tat-tajers ddisinjati mill-fabbrikant, kif ukoll ritratt jew inkella dehra mkabbra tal-kompartiment tal-passiġġier; għandhom jiġu speċifikati n-numri u/jew simboli li jidentifikaw it-tip ta’ trattur;
                           
                        
                              3.2.2.
                           
                           
                              Il-partikolaritajiet tal-pożizzjoni tal-punt ta’ referenza b’rabta ma’ kwalunkwe ostaklu għall-vista tas-sewwieq, bil-partikolaritajiet ikunu biżżejjed fid-dettall, inter alia, il-kalkolu tal-effetti ta’ masking skont il-formola mogħtija fil-paragrafu 5.2.2.2.
                           
                        
            
               
                  3.3.
               
               
                  Rappreżentant tat-trattur għat-tip ta’ trattur li għandu jiġi approvat għandu jitressaq għas-servizz tekniku responsabbli mit-tmexxija ta’ testijiet tal-approvazzjoni.
               
            4.   APPROVAZZJONI
      
               
                  4.1.
               
               
                  Jekk it-tip ta’ trattur imressaq għall-approvazzjoni skont dan ir-Regolament jissodisfa l-obbligi tal-paragrafu 5 aktar ‘l isfel, għandha tingħata l-approvazzjoni għal dak it-tip ta’ trattur.
               
            
               
                  4.2.
               
               
                  Għandu jingħata numru tal-approvazzjoni lil kull tip approvat. L-ewwel żewġ ċifri tiegħu (bħalissa 00 għar-Regolament fil-forma oriġinali tiegħu) għandhom jindikaw is-serje ta’ emendi li jinkorporaw l-aktar emendi tekniċi maġġuri reċenti li saru lir-Regolament meta ħarġet l-approvazzjoni. L-istess Parti Kontraenti ma għandhiex tassenja l-istess numru lil tip ta’ trattur ieħor kif iddefinit fil-paragrafu 2.3 aktar ‘il fuq.
               
            
               
                  4.3.
               
               
                  L-avviż tal-approvazzjoni jew tar-rifjut jew tal-estensjoni jew tal-irtirar tal-approvazzjoni jew ta’ produzzjoni mwaqqfa għal kollox ta’ tip ta’ trattur skont dan ir-Regolament għandu jiġi kkomunikat lill-Partijiet għall-Ftehim li qed japplikaw dan ir-Regolament, u dan permezz ta’ formola konformi mal-mudell fl-Anness 1 ma’ dan ir-Regolament.
               
            
               
                  4.4.
               
               
                  Ma’ kull trattur konformi ma’ tip approvat taħt dan ir-Regolament għandha titwaħħal, b’mod evidenti u f’post faċilment aċċessibbli speċifikat fil-formola ta’ approvazzjoni, marka internazzjonali ta’ approvazzjoni li tikkonsisti f’:
                  
                              4.4.1.
                           
                           
                              ċirku madwar l-ittra “E” segwit min-numru li jiddistingwi lill-pajjiż li ħareġ l-approvazzjoni (1);
                           
                        
                              4.4.2.
                           
                           
                              in-numru ta’ dan ir-Regolament, flimkien mal-ittra “R”, sing u numru tal-approvazzjoni fuq il-lemin taċ-ċirku deskritt fil-paragrafu 4.4.1.
                           
                        
            
               
                  4.5.
               
               
                  Jekk it-trattur jikkonforma mat-tip approvat ta’ trattur, taħt wieħed jew aktar minn wieħed mir-Regolamenti l-oħra annessi mal-Ftehim, fil-pajjiż li ta l-approvazzjoni taħt dan ir-Regolament, is-simbolu deskritt fil-paragrafu 4.4.1 ma għandux għalfejn jiġi ripetut; f’dak il-każ in-numri tar-Regolament u tal-approvazzjoni u s-simboli addizzjonali tar-Regolamenti kollha li taħthom tkun ħarġet l-approvazzjoni fil-pajjiż li jkun ta l-approvazzjoni taħt dan ir-Regolament għandhom jitpoġġew fil-kolonni vertikali fuq il-lemin tas-simbolu msemmi fil-paragrafu 4.4.1.
               
            
               
                  4.6.
               
               
                  Il-marka tal-approvazzjoni għandha tkun tista’ tinqara b’mod ċar u ma tkunx tista’ titħassar.
               
            
               
                  4.7.
               
               
                  Il-marka tal-approvazzjoni għandha titqiegħed viċin ta’ jew fuq il-pjanċa tad-data tat-trattur imwaħħla mill-fabbrikant.
               
            
               
                  4.8.
               
               
                  L-Anness 2 ma’ dan ir-Regolament jagħti eżempji ta’ arranġamenti ta’ marki tal-approvazzjoni.
               
            5.   SPEĊIFIKAZZJONI
      5.1.   Ġenerali
      
               
                  5.1.1.
               
               
                  It-trattur għandu jkun mibni u mgħammar b’tali mod li fit-traffiku tat-triq, u meta użat fl-agrikoltura jew il-forestrija, is-sewwieq ikollu firxa viżiva adegwata fil-kundizzjonijiet normali kollha tat-traffiku tat-triq u fix-xogħol fl-għelieqi u l-foresti. Il-firxa viżiva hija kkunsidrata adegwata meta s-sewwieq, meta possibbli, ikun jista’ jara parti minn kull rota ta’ quddiem u meta jkunu sodisfatti r-rekwiżiti li ġejjin:
               
            5.2.   Verifika tal-firxa viżiva
      5.2.1.   Il-proċedura sabiex ikunu stabbiliti l-effetti tal-masking.
      
               
                  5.2.1.1.
               
               
                  It-trattur għandu jitqiegħed fuq wiċċ orizzontali kif muri fil-Figura 2. Fuq livell ta’ appoġġ orizzontali mal-punt ta’ referenza, għandhom jiġu mmuntati żewġ punti ta’ sors ta’ dawl, eż. 2 x 150 W, 12 V, 65 mm bogħod minn xulxin u allokati simmetrikament rigward il-punt ta’ referenza. L-appoġġ irid ikun idur fuq il-punt taċ-ċentru tiegħu madwar fus vertikali mill-punt tar-referenza. Għall-fini tal-kejl tal-effetti tal-masking, l-appoġġ għandu jkun allineat b’mod li l-linja li tgħaqqad iż-żewġ punti ta’ sors ta’ dawl tkun perpendikolari mal-linja li tgħaqqad il-komponent tal-masking u l-punt tar-referenza. Għandu jiġi mmuntat l-aktar arranġament perikoluż ta’ tagħmir tat-tajers. Id-dellijiet (l-iktar dellijiet profondi) ipproġettati fuq in-nofs-ċirku viżiv mill-komponent tal-masking meta s-sorsi tad-dawl jinxtegħlu simultanjament jew alternattivament għandhom jiġu mkejla skont il-paragrafu 2.7 (il-figura 3).
               
            
               
                  5.2.1.2.
               
               
                  Kull effett ta’ masking ma għandux jaqbeż is-700 mm.
               
            
               
                  5.2.1.3.
               
               
                  L-effetti tal-masking dovuti għall-komponenti strutturali li jmissu magħhom fuq 80 mm wisa’ għandhom ikunu konfigurati hekk illi jkun hemm intervall ta’ mill-inqas 2 200 mm - imkejla bħala korda tan-nofs-ċirku viżiv - bejn iċ-ċentri ta’ żewġ effetti tal-masking.
               
            
               
                  5.2.1.4.
               
               
                  B’kollox, ma għandux ikun hemm aktar minn sitt effetti tal-masking fin-nofs-ċirku viżiv, u lanqas ma għandu jkun hemm aktar minn tnejn fil-medda viżiva msemmija fil-paragrafu 2.8.
               
            
               
                  5.2.1.5.
               
               
                  Madankollu, l-effetti tal-masking li jaqbżu s-700 mm imma li ma jaqbżux l-1 500 mm huma permissibbli jekk il-komponenti li jikkawżawhom ma jistgħux ikunu ddisinjati mill-ġdid jew rilokati. ‘Il barra mis-settur viżiv, fuq kull naħa jista’ jkun hemm total ta’ jew
                  
                              5.2.1.5.1.
                           
                           
                              żewġ effetti tal-masking simili, b’waħda ma taqbiżx is-700 mm u bl-oħra ma taqbiżx l-1 500 mm, jew
                           
                        
                              5.2.1.5.2.
                           
                           
                              żewġ effetti tal-masking simili, bl-ebda waħda minnhom ma taqbeż l-1 200 mm.
                           
                        
            
               
                  5.2.1.6.
               
               
                  Kull ostaklu għall-vista kkawżat mill-mirja li juru n-naħa ta’ wara ta’ mudell awtorizzat ma għandhom jitqiesu kemm-il darba dawn il-mirja ma jkunux jistgħu jiġu pożizzjonati b’mod differenti.
               
            5.2.2.   Mod matematiku li jistabbilixxi l-effetti tal-masking tal-viżjoni binokulari.
      
               
                  5.2.2.1.
               
               
                  Il-permissibbiltà ta’ effetti tal-masking differenti tista’ tkun verifikata matematikament aktar milli permezz tal-proċedura ta’ verifika li tissemma fil-paragrafu 5.2.1. Il-limitu tal-effetti tal-masking, u d-distribuzzjoni u n-numru tagħhom, għandu jkun irregolat mill-paragrafi 5.2.1.3 sal-5.2.1.6.
               
            
               
                  5.2.2.2.
               
               
                  Fuq il-bażi tal-vista binokulari u ta’ distanza bejn l-għajnejn ta’ 65 mm, l-effett tal-masking artikolat f’mm jista’ jiġi kkalkulat bil-formula
                  
                     
                  fejn
                  
                     a= id-distanza f’mm bejn il-komponent li qed jostakola l-vista u l-punt ta’ referenza, imkejla tul il-linja viżiva li jiltaqa’ mal-punt ta’ referenza, iċ-ċentru tal-komponent u d-dawra tan-nofs-ċirku viżiv;
                  
                     b= il-wisa’ f’mm tal-komponent li qed joskura l-vista, imkejla orizzontalment u perpendikolarment mal-linja viżiva.
               
            5.3.   Il-proċeduri tal-verifika li jissemmew fil-paragrafu 5.2 jistgħu jiġu sostitwiti bi proċeduri oħrajn, u dan kemm-il darba wieħed ikun jista’ juri li dawn tal-aħħar huma validi bl-istess mod.
      5.4.   L-effett tal-masking tal-qafas tal-windscreen
      Biex jiġu stabbiliti l-effetti tal-masking fis-settur tal-vista, l-effett tal-masking ikkawżat mill-qafas tal-windscreen u l-effett tal-masking ikkawżat minn ostaklu ieħor jistgħu, għall-finijiet tal-paragrafu 5.2.1.4 jitqiesu bħala effett tal-masking wieħed, kemm-il darba d-distanza bejn l-iktar punti mbiegħda ta’ dawn l-effetti tal-masking ma taqbiżx is-700 mm.
      5.5.   Wiper tal-windscreen
      
               
                  5.5.1.
               
               
                  Jekk it-trattur huwa mgħammar b’windscreen, għandu jkun mgħammar ukoll b’wiper tal-windscreen, waħda jew iktar, li jaħdmu bil-mutur. Il-medda li joperaw fiha għandha tkun waħda li tiżgura vista ċara tan-naħa ta’ quddiem b’mod li tikkorrispondi għal korda waħda tan-nofs-ċirku u li ma tkunx inqas minn 8 mm fil-medda viżiva.
               
            
               
                  5.5.2.
               
               
                  Il-wipers tal-windscreen għandhom joperaw b’mhux inqas minn 20 ċiklu ta’ wiping kull minuta.
               
            6.   MODIFIKI TAT-TIP TA’ TRATTUR U ESTENSJONI TAL-APPROVAZZJONI
      
               
                  6.1.
               
               
                  Kull modifika tat-tip ta’ trattur għandha tiġi notifikata lid-dipartiment amministrattiv li jkun approva t-tip ta’ trattur. Id-dipartiment jista’, imbagħad, jew:
                  
                              6.1.1.
                           
                           
                              Iqis li l-modifiki magħmula x’aktarx mhux se jkollhom effett negattiv sinifikanti u li, xorta waħda, it-trattur għadu konformi mar-rekwiżiti; jew
                           
                        
                              6.1.2.
                           
                           
                              Jitlob rapport tat-test ieħor mis-servzz tekniku responsabbli mit-twettiq tat-testijiet.
                           
                        
            
               
                  6.2.
               
               
                  Il-konferma jew iċ-ċaħda tal-approvazzjoni, li tispeċifika l-modifiki, għandha tiġi kkomunikata lill-Partijiet tal-Ftehim li japplikaw dan ir-Regolament permezz tal-proċedura speċifikata fil-paragrafu 4.3 ta’ hawn fuq.
               
            
               
                  6.3.
               
               
                  L-awtorità kompetenti li toħroġ l-estensjoni tal-approvazzjoni għandha tagħti numru tas-serje lil kull formola ta’ komunikazzjoni li ssir għal estensjoni bħal din.
               
            7.   KONFORMITÀ FIL-PRODUZZJONI
      
               
                  7.1.
               
               
                  Kull trattur li jkollu fuqu marka ta’ approvazzjoni kif preskritta minn dan ir-Regolament għandu jikkonforma mat-tip ta’ trattur u jissodisfa r-rekwiżiti tal-paragrafu 5 hawn fuq.
               
            
               
                  7.2.
               
               
                  Sabiex tiġi vverifikata l-konformità kif preskritta fil-paragrafu 7.1 hawn fuq, għandu jkun hemm numru suffiċjenti ta’ verifiki addoċċ fuq tratturi manifatturati f’serje li jġorru l-marka ta’ approvazzjoni mitluba f’dan ir-Regolament.
               
            8.   PENALI GĦAN-NUQQAS TA’ KONFORMITÀ TAL-PRODUZZJONI
      
               
                  8.1.
               
               
                  L-approvazzjoni mogħtija fir-rigward ta’ tip ta’ trattur skont dan ir-Regolament tista’ tkun irtirata jekk ir-rekwiżiti stabbiliti fil-paragrafu 7.1 ma jkunux imħarsa jew jekk it-trattur jonqos milli jgħaddi mill-verifiki preskritti fil-paragrafu 7 ta’ hawn fuq.
               
            
               
                  8.2.
               
               
                  Jekk Parti għall-Ftehim li tapplika dan ir-Regolament tirtira approvazzjoni li tkun tat qabel, għandha tavża b’dan minnufih lill-Partijiet Kontraenti l-oħra li japplikaw dan ir-Regolament, permezz ta’ kopja tal-formola tal-approvazzjoni li fl-aħħar ikollha, f’ittri kbar, l-annotazzjoni ffirmata u datata “APPROVAZZJONI RTIRATA”.
               
            9.   PRODUZZJONI MWAQQFA GĦAL KOLLOX
      Jekk id-detentur tal-approvazzjoni jwaqqaf għal kollox il-manifattura ta’ tip ta’ trattur approvat skont dan ir-Regolament, hu għandu jgħarraf b’dan lill-awtorità li tkun ħarġet l-approvazzjoni. Meta tirċievi l-komunikazzjoni rilevanti, dik l-awtorità għandha tgħarraf b’dan lill-Partijiet l-oħra fil-Ftehim li japplikaw dan ir-Regolament, u dan permezz ta’ kopja tal-formola tal-approvazzjoni li jkollha miktub fl-aħħar, b’ittri kbar, l-annotament iffirmat u datat “PRODUZZJONI MWAQQFA GĦAL KOLLOX”.
      10.   L-ISMIJIET U L-INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI, U D-DIPARTIMENTI AMMINISTRATTIVI
      Il-Partijiet fil-Ftehim li japplikaw dan ir-Regolament għandhom jibagħtu lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli biex jagħmlu t-testijiet tal-approvazzjoni u tad-dipartimenti amministrattivi li ħarġu l-approvazzjoni u li dwarhom għandhom jintbagħtu formoli li jiċċertifikaw l-approvazzjoni jew l-estensjoni jew iċ-ċaħda jew l-irtirar ta’ approvazzjoni, maħruġa f’pajjiżi oħra.
      
         Figura 1
      
      
         
      
         Figura 2
      
      
         
      
         Figura 3
      
      
         
      
         (1)  1 għar-Repubblika Federali tal-Ġermanja, 2 għal Franza, 3 għall-Italja, 4 għall-Olanda, 5 għall-Iżvezja, 6 għall-Belġju, 7 għall-Ungerija, 8 għaċ-Ċekoslovakkja, 9 għal Spanja, 10 għall-Jugoslavja, 11 għar-Renju Unit, 12 għall-Awstrija, 13 għal-Lussemburgu, 14 għall-Iżvizzera, 15 għar-Repubblika Demokratika tal-Ġermanja, 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall u 22 għall-Unjoni tar-Repubbliki Soċjalisti Sovjetiċi. In-numri sussegwenti għandhom jingħataw lil pajjiżi oħra fl-ordni kronoloġika li fiha jirratifikaw jew jidħlu għall-Ftehim li jikkonċerna l-Adozzjoni tal-Kundizzjonijiet Uniformi tal-Approvazzjoni u r-Rikonoxximent Reċiproku tal-Approvazzjoni għal Tagħmir u Partijiet ta’ Vetturi bil-Mutur, u n-numri hekk mogħtija għandhom ikunu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         ANNESS 1
         
            
         Test ta 'immaġni
         
            (Format massimu: A4 (210 × 297 mm))
            Komunikazzjoni li tikkonċerna:
            L-APPROVAZZJONI
            IR-RIFJUT TAL-APPROVAZZJONI
            L-ESTENSJONI TAL-APPROVAZZJONI
            L-IRTIRAR TAL-APPROVAZZJONI
            IL-PRODUZZJONI MWAQQFA
            GĦAL KOLLOX (2)
            ta’ tip ta’ trattur fir-rigward tal-firxa viżiva tas-sewwieq, skont ir-Regolament Nru 71
            Nru tal-Approvazzjoni …
            Nru tal-estensjoni …
            1. L-isem jew il-marka kummerċjali tat-trattur …
            2. It-tip tat-trattur …
            3. L-isem u l-indirizz tal-fabbrikant …
            4. Jekk applikabbli, l-isem u l-indirizz tar-rappreżentant tal-fabbrikant …
            5. Deskrizzjoni fil-qosor tat-trattur …
            6. L-aktar arranġament perikoluż ta’ tagħmir tat-tajers għall-vista tan-naħa ta’ quddiem
            (fuq quddiem, fuq wara) …
            7. Trattur imressaq għall-approvazzjoni fil- …
            8. Is-servizz tekniku responsabbli mit-twettiq tat-testijiet tal-approvazzjoni …
            9. Data tar-rapport maħruġ minn dak is-servizz …
            10. Numru tar-rapport maħruġ minn dak is-servizz …
            11. Approvazzjoni mogħtija/miċħuda/estiża/irtirata (2)
            12. Raġuni(jiet) għal estensjoni (jekk hu l-każ) …
            13. Il-post fejn titpoġġa l-marka tal-approvazzjoni fuq it-trattur. …
            14. Post …
            15. Data …
            16. Firma …
            17. Id-dokumenti li ġejjin, li jkollhom fuqhom in-numru tal-approvazzjoni li jidher hawn fuq, huma annessi ma’ din il-komunikazzjoni:
            tpinġijiet bil-qisien;
            dehra jew ritratt imkabbar tal-kompartiment tal-passiġġier.
            (1) Isem l-amministrazzjoni.
            (2) Aqta’ fejn ma japplikax.
         
      
      
         ANNESS 2
         
            ARRANĠAMENTI TAL-MARKI TAL-APPROVAZZJONI
         
         MUDELL A
         (ara l-paragrafu 4.4 ta’ dan ir-Regolament)
         
            
         MUDELL B
         (ara l-paragrafu 4.5. ta’ dan ir-Regolament)
         
            
         
            (1)  In-numru tal-aħħar qed jingħata biss bħala eżempju.